**Tiedote 16.1.  
Vapaa julkaistavaksi  
  
Tampere-talon Teetanssit tarjoavat keväällä maksuttomia tanssihetkiä senioreille**Tampere-talo järjestää keväällä maksuttomat Teetanssit joka kuukauden ensimmäisenä torstaina. Erityisesti senioreille suunnatut ja kaikille avoimet Teetanssit tarjoavat tulijalle ilmaiset iltapäivätanssit, laadukasta livemusiikkia sekä lämminhenkisen teetarjoilun. Teetanssit järjestetään Tampere-talon pääaulassa, ja tanssiaisten musiikista vastaa 12-henkinen Kotkien puhallinorkesteri.  
  
”Haluamme tarjota Teetansseillamme arkea riemastuttavaa ilmaisohjelmaa senioreille. Toivotamme Tampereen alueen tanssinjanoiset lämpimästi tervetulleiksi Tampere-taloon”, kommentoi Tampere-talon ohjelmapäällikkö Timo Suomi. Tanssiaisissa on ilmainen narikkapalvelu, ja teekupillinen tanssin yhteydessä maksaa 50 senttiä. **Tampere-talon Teetanssit keväällä 2018:**Torstai 1.2. klo 15-16.30  
Torstai 1.3. klo 15-16.30  
Torstai 5.4. klo 15-16.30  
Torstai 3.5. klo 15-16.30 **Lisätiedot:**Viestintäpäällikkö Jaani Haapasalo, [jaani.haapasalo@tampere-talo.fi](mailto:jaani.haapasalo@tampere-talo.fi), +358 50 353 6440